Document ID: /roh_data/filtered/fineweb-2-filterrobots_roh.jsonl.gz/52920

Avant in’emna ad Adelboden ha Sandro Simonet manchentà la qualificaziun per il segund percurs be per paucs tschientavels. Ussa survegn el la proxima schanza avant ils fans da chasa.
Ils davos trais onns è il skiunz da 24 onns dentant mintgamai crudà ora a Wengen. Simonet e la pista al pe dad Eiger, Mönch e Jungfrau: quai n’è per il mument anc nagina grond’amur. Ch’el po dentant esser sperts en questa disciplina ha el gia mussà duas giadas en questa stagiun. A l’emprim slalom da la stagiun il november a Levi en Finlanda er’el vegnì 13avel ed avant bun 10 dis a Madonna di Campiglio en l’Italia 12avel.
RTR sportissimo 17:00